વિરાટ કોહલીએ સ્પર્ધામાંથી બહાર થયા બાદ કહ્યું હતું કે, ”અમે હવે ટૂર્નામેન્ટની મજા લેવા માગીએ છીએ.” જો ખરેખર વિરાટ એન્ડ કંપની મજા લેવા માટે ઊતરશે તો જરૂર કેટલીક ટીમનું ગણિત બગાડી નાખશે. વિરાટ એવું જ ઇચ્છશે કે ટૂર્નામેન્ટમાંથી બહાર થવા છતાં એની ટીમના બેટ્સમેન શાનદાર પ્રદર્શન કરે. મુંબઈની ટીમ અત્યારે પોઇન્ટ ટેબલમાં બીજા ક્રમાંકે છે. બેંગલુરુની ટીમ ૧૦માંથી માત્ર બે જ મેચ જીતી છે. મુંબઈની ટીમ જો આજની મેચ જીતી જશે તો તેનો પ્લેઓફમાં પ્રવેશ નક્કી થઈ જશે.